ИХ.

Их рещт1унеб буго г1агараб росулъ,

Г1урччинхарил мах1алъ сверухълъиги ц1ун,

Ц1иял т1угьдуз буго т1абиг1ат къалъун,

Къиматал къоязе берцинлъи кьолел.

Сог1аб хасалица ханлъи гьабураб,

Бакъул хинлъиялъе мут1иг1лъанин ракь.

Кьварараб ц1ороялъ г1унизабураб,

Г1одизе т1амунин х1еренаб ихалъ.

Дицани ихдалил гьал г1аламатал,

Г1адамасул рек1ел хинлъилъун тола,

Ц1орорал рак1алги риинарулеб,

Сог1ал хасиятал тамах гьарулеб.